stanford-oval/wikipedia huggingface dataset:
เรื่องของน้ำพุ
เนื้อเรื่อง

น้ำพุ   เด็กที่เกิดในครอบครัวที่แตกแยก   พ่อและแม่ก็เป็นศิลปิน   เมื่อน้ำพุโตขึ้นอยาก   คิดลองสิ่งเสพติด   ยิ่งเมื่อแม่ของนํ้าพุมีสามีคนใหม่   จึงทำาให้นํ้าพลุเริ่มแปลกแยกจากครอบครัว   รวมกับการที่เขาเลือกเพื่อนที่เสพยา   จนติดยาหนัก   แก้วเพื่อนสนิทของน้ำพุทราบ   ทำให้น้ำพุเสียใจมาก   จึงตัดสินใจบอกแม่และครอบครัวว่าจะเดินทางไปวัดถ้ำกระบอกกับเพื่อนเพื่อเลิกยา   แต่เมื่อเขากลับมาบ้านอีกครั้ง   เขากลับไม่ได้รับการต้อนรับอย่างดีเท่าที่เขาคาดไว้   จึงเกิดความรู้สึกน้อยใจตามประสาวัยรุ่น   จึงฉีดเฮโรอีนเกินขนาดจนทําให้เสียชีวิต
การสร้าง

เรื่องของน้ำพุ ได้นำมาสร้างเป็นภาพยนตร์และละครโทรทัศน์ ได้แก่
ในปี พ.ศ. 2527 ได้นำมาสร้างเป็นภาพยนตร์เรื่อง น้ำพุ กำกับการแสดงโดย ยุทธนา มุกดาสนิท นำแสดงโดย ภัทราวดี ศรีไตรรัตน์, อำพล ลำพูน, วรรษมน วัฒโรดม, เรวัติ พุทธินันท์ และ สุเชาว์ พงษ์วิไล
ในปี พ.ศ. 2545 สร้างเป็นละครโทรทัศน์ทาง สถานีโทรทัศน์สีกองทัพบกช่อง 7 กำกับการแสดงโดย ศรัณยู วงษ์กระจ่าง นำแสดงโดย สินจัย เปล่งพานิช, จิรายุส วรรธนะสิน, ตะวัน จารุจินดา และ เฌอมาลย์ บุญยศักดิ์ โดยออกอากาศระหว่างวันที่ 1 เมษายน - 4 พฤษภาคม 2545
ถูกนำมาสร้างเป็นละครโทรทัศน์ทาง สถานีโทรทัศน์สีกองทัพบกช่อง 7 ผ่านการพิจารณาอนุมัติโดยบอร์ดคณะกรรมการพิจารณาช่อง 7 อนุมัติผลิต
สโมสรฟุตบอลบางกอก

ระวังสับสนกับ สโมสรฟุตบอลแบงค็อก ยูไนเต็ด
สโมสรฟุตบอลบางกอก เป็นสโมสรฟุตบอลอาชีพในประเทศไทย ปัจจุบันเล่นอยู่ในไทยลีก 2
ประวัติสโมสร > ยุคโปรลีก

สมาคมกีฬากรุงเทพมหานคร ก่อตั้งขึ้นในปี พ.ศ. 2542 ได้ลงทำการแข่งขันในโปรวินเชียลลีก ตามแผนพัฒนาการกีฬาเพื่อการอาชีพซึ่งก่อตั้งโดย การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์ โดยเชิญสมาคมกีฬาจังหวัดต่างๆที่ได้รับการคัดสรร มาเข้าร่วมแข่งขันในระบบลีกและทาง สมาคมกีฬากรุงเทพมหานคร ก็ได้รับเชิญให้เข้าร่วมการแข่งขัน โดยมี ทวีศักดิ์ เดชเดโช เป็นผู้จัดการทีมคนแรก โดยในปีแรกของการแข่งขัน (ฤดูกาล 2542/43) สมาคมฯ จบอันดับที่ 7 มี 24 คะแนน
ต่อมาในฤดูกาล 2546 ทางฝ่ายจัดการแข่งขันฯ ได้กำหนดชื่อของทีมจังหวัดที่เข้าร่วมการแข่งขัน เพื่อให้ดูเป็นสากลมากขึ้น โดยทีมได้เปลื่ยนชื่อเป็น  บางกอก บราโว่  โดยในปีนั้น ทีมทำผลงานได้ไม่ดีนักโดยจบอันดับที่ 9 จาก 12 ทีม มี 26 คะแนน โดยผู้ทำประตูสูงสุดของทีม ในเวลานั้นคือ กริชธิชัย สารกุล โดยทำไป 9 ประตู ก่อนที่ใน ฤดูกาล 2547 เจ้าตัวทำผลงานได้ดี โดยเป็นผู้ทำประตูสูงสุดของลีกโดยทำประตูไป 11 ประตูร่วมกับ ภานุวัฒน์ ดวงทอง เพื่อนร่วมทีมและโคเน่ คาสซิม ของ สโมสรนครปฐม ฮันเตอร์
ประวัติสโมสร > เข้าสู่ระบบลีก

ใน พ.ศ. 2550 สมาคมฟุตบอลแห่งประเทศไทย ในพระบรมราชูปถัมภ์ ได้ทำการรวมลีกทั้งโปรวินเชียลลีก และไทยแลนด์ลีก เข้าด้วยกัน ซึ่งทีมได้สิทธิ์เข้าร่วมการแข่งดิวิชั่น1 ในสายเอ แต่ผลงานของทีมกลับเลวร้าย โดยจบอันดับที่ 11 จาก 12 ทีม (ในปีนั้น สายหนึ่งตกชั้น 5 ทีม) ทำให้ต้องตกชั้นลงไปแข่งขันใน ดิวิชั่น2
พ.ศ. 2551 ในการแข่งดิวิชั่น 2 โดยอยู่ในสายบี แต่ผลงานของทีมกลับไม่ดีนัก โดยทำผลงานจบอันดับที่ 11 ซึ่งเป็นอันดับสุดท้าย จากทั้งหมด 11 ทีม โดยที่ทีมตกชั้นไปเล่นในโปรลีก
พ.ศ. 2552 สโมสรได้ลงแข่งขันในลีกภูมิภาคดิวิชั่น 2 ซึ่งเป็นการแข่งขันฤดูกาลแรกของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในเขตกรุงเทพและปริมณฑล ประจำปี 2552 หลังจากมีการปรับการแข่งขันจากฤดูกาล ฤดูกาล 2551 ที่ไม่ได้แบ่งออกเป็นลีกย่อยในแต่ละภูมิภาค
ปี พ.ศ. 2553 สโมสรได้ปรับเปลื่ยนโครงสร้างการบริหารให้เป็นมืออาชีพมากขึ้นและเปลื่ยนสัญลักษณ์ของสโมสรทั้งหมด โดยเปลื่ยนชื่อเป็น บางกอก เอฟซี โดยใช้สัญลักษณ์วัวกระทิง มีเสาชิงช้าเป็นพื้นหลังเป็นสัญลักษณ์สโมสร รวมไปถึงการเปลื่ยนแปลงผู้บริหารโดย ณัฏฐพล ทีปสุวรรณ ได้เข้ามาดำรงตำแหน่งประธานสโมสรและแต่งตั้ง ทองสุข สัมปหังสิต เป็นหัวหน้าผู้ฝึกสอนและประธานเทคนิคควบคู่กัน และกลับมาใช้ สนามเฉลิมพระเกียรติ บางมด เป็นสนามเหย้า ได้ทำการปรับปรุงใหม่รองรับแฟนบอลได้ถึง 8,000 ที่นั่ง โดยฤดูกาลนี้สโมสรยังคงลงเล่นใน ดิวิชั่น 2 ฤดูกาล 2553 สโมสรทำผลงานได้ดีจบฤดูกาล สามารถคว้าตำแหน่งชนะเลิศของโซนกรุงเทพฯและปริมณฑล เข้าสู่แชมเปี้ยนส์ ลีกโดยจบอันดับที่ 4 ของกลุ่มบี แต่ยังได้สิทธิ์เพลย์ออฟ เลื่อนชั้น หลังจากที่ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ดิวิชั่น 1 เป็น 18 ทีม โดยสโมสรสมารถเอาชนะ สโมสรนราธิวาส เอฟซี ด้วยประตูรวม 2-11 (นัดแรก ชนะ 1-7 นัดที่ 2 ชนะ 1-4) ทำให้ได้สิทธิ์เลื่อนชั้น แข่งขันในดิวิชั่น 1
ประวัติสโมสร > เข้าสู่ระบบลีก > ดิวิชั่น 1

ผลงานของสโมสรในปีแรก ๆ จบอยู่ที่กลางตาราง โดยในฤดูกาลแรกที่เลื่อนชั้นขึ้น (ไทยลีกดิวิชัน 1 ฤดูกาล 2554) สโมสรจบอันดับที่ 11 และ ไทยลีกดิวิชัน 1 ฤดูกาล 2555 จบอับดันที่ 10
ในฤดูกาล 2556 และฤดูกาล 2557 สโมสรมีลุ้นเลื่อนชั้นขึ้นไทยพรีเมียร์ลีก โดยผลงานของสโมสร จบในอันดับที่ 4 สองฤดูกาลติด
ต่อมาสโมสรเริ่มประสบปัญหาทางการเงิน ผลงานของทีมเริ่มตกต่ำโดยใน ฤดูกาล 2558 จบอันดับ 13 และฤดูกาล 2559 สโมสรต้องหนีตกชั้นอย่างหนัก แต่สามารถรอดตกชั้นมาได้ สโมสรได้มีการเปลื่ยนแปลงฝ่ายบริหาร ผู้เล่น และทีมงานผู้ฝึกสอน โดยทางสโมสรฟุตบอลเอสซีจี เมืองทอง ยูไนเต็ด ได้ทำการเทคโอเวอร์สโมสรหลังจากที่กลุ่มผู้บริหารเก่าไม่ทำบริหารทีมต่อไป และแต่งตั้งให้ยุทธนา ทวีสรรพสุข อดีตผู้จัดการ พัทยา ยูไนเต็ด มาดูแลสโมสรโดยผู้เล่นส่วนใหญ่คือ อดีตนักฟุตบอลเยาวชนของเอสซีจี เมืองทอง ยูไนเต็ด และ อดีตผู้เล่นบางส่วนของบีอีซี เทโรศาสน และพัทยา ยูไนเต็ด ในฤดูกาล 2560 สโมสรก็ทำผลงานได้อย่างน่าผิดหวังโดยจบฤดูกาลอันดับที่ 17 ตกชั้นสู่ไทยลีก 3
ประวัติสโมสร > เข้าสู่ระบบลีก > ไทยลีก 3

ในฤดูกาล 2561 บางกอกเอฟซีภายใต้การดูแลของเมืองทองยูไนเต็ด ได้ย้ายสนามเหย้าจากสนามบางมดไปยังสนามมาร์วิน(สนามซ้อมเมืองทอง) โดยในปีนั้นทีมจบฤดูกาลในอันดับที่ 5 ของการแข่งขันฟุตบอลไทยลีก 3 โซนบน ซึ่งทีมชุดนั้นประกอบไปด้วยดาวรุ่งจากอคาเดมี่เมืองทองยูไนเต็ดทั้งทีม อาทิเช่น ปรเมศย์อาจวิไล กรวิชญ์ ทะสา วัฒนากรณ์ สวัสดิ์ละครเป็นต้น
ฤดูกาล 2562 ได้มีการเปลี่ยนแปลงผู้บริหาร โดยได้คุณพอล พรทัต อมตวิวัฒน์ เข้ามาถือสิทธิ์ทำทีมแทนเมืองทองยูไนเต็ด แต่ยังใช้สนามของเมืองทองเป็นสนามเหย้าอยู่ในฤดูกาลนั้น โดยมีการปรับเปลี่ยนทีมใหม่ทั้งหมดตั้งแต่โลโก้ ทีมงานและนักเตะ
ฤดูกาล 2563-64 เกิดปัญหาโควิดขึ้น จึงมีการรวมไทยลีก 3 และไทยลีก 4 เข้าด้วยกัน โดยบางกอกเอฟซีได้เล่นในไทยลีก 3 โซนกรุงเทพฯและปริมณฑล โดยได้ย้ายสนามเหย้าไปใช้สนาม ม.กรุงเทพ
ฤดูกาล 2564-65 บางกอกเอฟซีได้กลับมาใช้สนามเหย้าที่สนามบางมดอีกครั้ง โดยช่วงแรกยังคงต้องแข่งแบบปิดโดยไม่มีผู้ชมเพราะปัญหาโควิด 19
ฤดูกาล 2565-66 เป็นฤดูกาลที่บางกอกเอฟซีทำผลงานได้ดีโดยจบในอันดับที่ 2 ของโซนกรุงเทพฯปริมณฑลโดยแพ้อันดับ 1 นอร์ทกรุงเทพที่คะแนนมินิลีกเท่านั้น
ฤดูกาล 2566-67 ในการแข่งขันช้าง เอฟเอคัพ 2566–67 รอบ 16 ทีมสุดท้าย สโมสรสร้างประวัติศาสตร์ด้วยการเอาชนะทีมแชมป์เก่าอย่างบุรีรัมย์ ยูไนเต็ดไปได้ 5–4 ผ่านเข้าสู่รอบก่อนรองชนะเลิศได้สำเร็จเป็นครั้งแรกในรอบ 10 ปี และนับเป็นครั้งแรกที่สโมสรจากลีกระดับต่ำกว่าไทยลีกสามารถเอาชนะบุรีรัมย์ในการแข่งขันฟุตบอลถ้วยในประเทศได้ ส่วนผลงานในลีกบางกอกเอฟซีก็ทำผลงานได้อย่างยอดเยี่ยมโดยสามารถคว้าแชมป์โซนกรุงเทพฯปริมณฑลได้สำเร็จ โดยแพ้ไปเพียงแค่นัดเดียวและทำสถิติชนะติดต่อกันสูงสุดอีกด้วยและในรอบแชมเปี้ยนลีกบางกอกเอฟซีสามารถทำผลงานจบในอันดับที่ 1 ของกลุ่มตอนล่างโดยได้สิทธิเลื่อนชั้นขึ้นไปเล่นในไทยลีก 2 ฤดูกาลต่อไปและไปชิงแชมป์ประเทศกับอันดับ 1 ของกลุ่นตอนบน โดยนัดแรกบุกไปเสมอศรีสะเกษ 1-1 ในนัดที่สองเปิดบ้านเอาชนะ 2-1 คว้าแชมป์ไปครอง
ประวัติตราสัญลักษณ์สโมสรฟุตบอลบางกอก
ฤดูกาล 2542
ฤดูกาล 2546
ฤดูกาล 2548
ฤดูกาล 2555
ที่ตั้งและสนามแข่ง

| พิกัด | ที่ตั้ง | สนาม | ความจุ | ปีที่ใช้ |
| --- | --- | --- | --- | --- |
| 13°46′00″N 100°33′10″E﻿ / ﻿13.766570°N 100.552823°E﻿ / 13.766570; 100.552823 | ดินแดง กรุงเทพมหานคร | สนามกีฬาไทย - ญี่ปุ่น ดินแดง | 10,000 | 2542–2550 |
| 13°48′07″N 100°47′27″E﻿ / ﻿13.801944°N 100.790833°E﻿ / 13.801944; 100.790833 | มีนบุรี กรุงเทพมหานคร | สนามกีฬาเฉลิมพระเกียรติ 72 พรรษา มีนบุรี | 10,000 | 2551–2552 |
| 13°38′48″N 100°29′34″E﻿ / ﻿13.646667°N 100.492778°E﻿ / 13.646667; 100.492778 | ทุ่งครุ กรุงเทพมหานคร | สนามกีฬาเฉลิมพระเกียรติ บางมด | 8,126 | 2553–2567 |
|  | ทุ่งครุกรุงเทพมหานคร | สนามกีฬาเฉลิมพระเกียรติ 72 พรรษา มีนบุรี | 10,000 | 2567 |
|  | มีนบุรีกรุงเทพมหานคร | สนามกีฬาเฉลิมพระเกียรติ บางมด | 8,126 | 2567 – |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมสตาฟประจำสโมสร

| ตำแหน่ง | ชื่อ |
| --- | --- |
ประธานสโมสร:  กฤษฎี ตั้งจิตถนอมสิน
ผู้อำนวยการฝ่ายกีฬา:  คอลัม เคอร์ติส
ผู้จัดการทีม:  อิศเรศ พึ่งเสือ
หัวหน้าผู้ฝึกสอน:  กฤษกร กระสายเงิน
ผู้ช่วยผู้ฝึกสอน:  มามาดู โฟฟาน่า
ผู้ช่วยผู้ฝึกสอน:  ธัชพล ศรภักดี
ผู้ฝีกสอนผู้รักษาประตู: 
ผู้ฝีกสอนฟิตเนส: 
นักกายภาพบำบัด:  ปภังกร สุขลิ้ม
นักกายภาพบำบัด:  กุลธิดา ช่วยทอง
ล่ามประจำสโมสร: 
เจ้าหน้าที่สื่อมวลชน:  โชคอนันต์ วงศ์สามารถ
ทีมสตาฟประจำทีม:  ภาณุพงษ์ ฮวดเลี้ยง
ทีมสตาฟประจำทีม:  ศราวุธ ธรรมสะอาด
ทีมสตาฟประจำทีม:
ทีมสตาฟประจำสโมสร > ผู้ฝึกสอน

ทำเนียบหัวหน้าผู้ฝึกสอน ตั้งแต่ปี 2553-ปัจจุบัน
| ชื่อ | สัญชาติ | ช่วงเวลา | เกียรติยศ |
| --- | --- | --- | --- |
| เอนก เดชมิตร | ไทย | 2546 |  |
| สุรศักดิ์ ใจมั่น | ไทย | 2552 |  |
| ทองสุข สัมปหังสิต |  | 2553–2555 | ดิวิชัน 2 โซนกรุงเทพและปริมณฑล รองชนะเลิศ ฤดูกาล 2553 |
| เกียรติศักดิ์ เสนาเมือง |  | 2555 – 2556 |  |
| รอยเตอร์ โมไรร่า |  | 2556  – พ.ย. 2556 |  |
| ไพโรจน์ บวรวัฒนดิลก |  | ธ.ค. 2556 – ส.ค. 2557 |  |
| มีลอช ยอกซิช |  | ส.ค. 2557 – พ.ย. 2558 |  |
| เอกวีร์ สิริโภคาศัย |  | พ.ย. 2558 – มิ.ย. 2559 |  |
| สุธี สุขสมกิจ |  | มิ.ย. 2559 – พ.ย. 2559 |  |
| ศุภชาติ มานะกิจ |  | ก.พ. 2560 – มี.ค. 2560 |  |
| สระราวุฒิ ตรีพันธ์ |  | มี.ค. 2560 – ก.พ. 2561 |  |
| จักรราช โทนหงษา |  | 2561 |  |
| ฌอน เซนส์บิวรี่ |  | 2562 |  |
| Zarko Djalovic |  | พ.ย. 2562 – ส.ค. 2563 |  |
| Sebastian Neumann |  | ก.ย. 2563 – ก.ค. 2565 | ไทยลีก 3 ฤดูกาล 2564–65 อันดับ 2 โซนกรุงเทพและปริมณฑล |
| กฤษกร กระสายเงิน |  | ก.ค. 2565 – | ไทยลีก 3 ฤดูกาล 2566–67 ชนะเลิศ โซนกรุงเทพและปริมณฑล  ชนะเลิศ รอบระดับประเทศ (เลื่อนชั้นสู่ไทยลีก 2) |
เกียรติประวัติ

ไทยลีก 3
ชนะเลิศ รอบระดับประเทศ : 2566–67
ชนะเลิศ โซนกรุงเทพและปริมณฑล : 2566–67
ลีกภูมิภาค ดิวิชัน 2
ชนะเลิศ โซนกรุงเทพและปริมณฑล : 2553
สโมสรพันธมิตร

เวกัลตะ เซ็นได
เมืองทอง ยูไนเต็ด
โปลิศ เทโร
แหล่งข้อมูลอื่น

สโมสรฟุตบอลบางกอก เอฟซี เก็บถาวร 2013-05-06 ที่ เวย์แบ็กแมชชีน
สโมสรฟุตบอลบางกอก ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลบางกอก  |
| --- | --- |
 1 สันติภาพ  3 ธนณัฐ  4 บรรจง  5 กิตติธัช  6 ศิวะ  7 ชาริล  8 โคจิมะ  9 อมรเทพ  10 วิชญะ  11 ภูธาร  13 ปิยะราษฎร์  14 ศักดา  17 ภัทรพล  18 วัชรกร  19 วิชรวุธ  22 สิโรดม  23 เกรียงศักดิ์  24 รัฐภูมิ  25 แอจีซง  26 ศุภกรณ์  27 พงศกล  32 ซอมี่นทู่น  35 สิริพงษ์  36 สิทธิโชค  37 ภูบดี  39 ณัฐพงษ์  40 โอกูโบะ  45 ญาณฤทธิ์  56 ดูดู ลีมา  66 บรรลือ  77 อเล็ก  99 ณัฐสันต์  หัวหน้าผู้ฝึกสอน: กฤษกร 
| ด ค กไทยลีก 2 |
| --- | --- |
บริษัท ไทยลีก จำกัด
สโมสร (ฤดูกาล 2567–68):  เกษตรศาสตร์  จันทบุรี  ชลบุรี  ชัยนาท ฮอร์นบิล  เชียงใหม่ ยูไนเต็ด  พลังกาญจน์  ตราด  นครศรีฯ ยูไนเต็ด  บางกอก  โปลิศ เทโร  พัทยา ยูไนเต็ด  แพร่ ยูไนเต็ด  มหาสารคาม เอสบีที  ลำปาง  ศรีสะเกษ ยูไนเต็ด  สมุทรปราการ ซิตี้  สุพรรณบุรี  อยุธยา ยูไนเต็ด 
สโมสรที่เคยแข่งขันในไทยลีก 2:  กรมสนับสนุน กองพลนาวิกโยธิน  กระบี่  กรุงเทพคริสเตียนวิทยาลัย  การท่าเรือ  การบินไทย  การไฟฟ้าส่วนภูมิภาค  แกรนด์ อันดามัน ระนอง ยูไนเต็ด  ขอนแก่น  ขอนแก่น ยูไนเต็ด  คัสตอม ยูไนเต็ด  ฉะเชิงเทรา  เชียงราย ยูไนเต็ด  เชียงใหม่  เซ็นทรัล  ไดสตาร์ กรุงเทพฯ  ทีเอ ระยอง  ทีโอที   ไทยยูเนียน สมุทรสาคร  ไทยฮอนด้า  ธนาคารกรุงไทย  ธำรงไทยสโมสร  นครปฐม ยูไนเต็ด  นครราชสีมา มาสด้า  นครสวรรค์  นราธิวาส  บีจี ปทุม ยูไนเต็ด  บีบีซียู  บุรีรัมย์  ปราจีนบุรี  พนักงานยาสูบ  พัทยา ยูไนเต็ด  พัทลุง  พิจิตร  พิษณุโลก  พีที ประจวบ  พีทีที ระยอง  เพื่อนตำรวจ  ภูเก็ต  มหาวิทยาลัยกรุงเทพ  มหาวิทยาลัยรังสิต  เมืองกาญจน์ ยูไนเต็ด  เมืองทอง ยูไนเต็ด  ร้อยเอ็ด ยูไนเต็ด  ระยอง  ระยอง ยูไนเต็ด  ราชนาวี  ราชบุรี  ราชประชา  ราชวิถี  โรงเรียนจ่าอากาศ  ลำพูน วอร์ริเออร์  ศรีราชา  ศรีสะเกษ  สกลนคร  สงขลา ยูไนเต็ด  สมาคมกีฬากรุงเก่า  สมุทรปราการ  สมุทรสงคราม  สระบุรี  สำนักงานทรัพย์สินพระมหากษัตริย์  สุโขทัย  สุราษฎร์ธานี  หนองบัว พิชญ  อยุธยา  อ่างทอง  อาร์แบค  อาร์มี่ ยูไนเต็ด  อุดรธานี  อุทัยธานี  อุบล ยูไนเต็ด  โอสถสภา  แอร์ฟอร์ซ ยูไนเต็ด 
ฤดูกาล:  2540  2541  2542  2543  2544/45  2545/46  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
สนามกีฬาเฉลิมพระเกียรติ บางมด
ภาคพื้นเอเชียตะวันออกเฉียงใต้ในสงครามโลกครั้งที่สอง
จุดเริ่มต้นความเป็นศัตรู

ความขัดแย้งในพื้นที่นี้เริ่มต้นขึ้นเมื่อจักรวรรดิญี่ปุ่นรุกรานอินโดจีนของฝรั่งเศสในเดือนกันยายน พ.ศ. 2483 และทวีความรุนแรงขึ้นภายหลังการโจมตีเพิร์ลฮาร์เบอร์ และการโจมตีฟิลิปปินส์, ฮ่องกง, ไทย, สิงคโปร์ และมาลายาพร้อมกันในวันที่ 7 และ 8 ธันวาคม พ.ศ. 2484 การขึ้นบกหลักที่ซิงกอรา (ปัจจุบันคือสงขลา) ทางด้านตะวันออกของคอคอดกระเกิดขึ้นก่อนการทิ้งระเบิดเพิร์ลฮาร์เบอร์หลายชั่วโมง
แม้ว่าญี่ปุ่นจะประกาศสงครามกับสหรัฐอเมริกาและจักรวรรดิอังกฤษ แต่คำประกาศดังกล่าวไม่ได้ถูกประกาศจนกระทั่งหลังจากการโจมตีเริ่มขึ้น ในวันที่ 8 ธันวาคม สหราชอาณาจักร, สหรัฐอเมริกา, แคนาดา, และเนเธอร์แลนด์ ประกาศสงครามกับญี่ปุ่น ตามด้วยจีน และออสเตรเลีย ในวันถัดมา
ความสำเร็จเบื้องต้นของญี่ปุ่น

ฝ่ายสัมพันธมิตรประสบความพ่ายแพ้หลายครั้งในช่วงครึ่งแรกของสงคราม เรือรบสำคัญสองลำของอังกฤษคือ เรือหลวงรีพัลส์ และเรือหลวงปรินส์ออฟเวลส์ ถูกจมโดยการโจมตีทางอากาศของญี่ปุ่นนอกชายฝั่งมาลายาในวันที่ 10 ธันวาคม พ.ศ. 2484 หลังจากการบุกครอง รัฐบาลไทยได้เป็นพันธมิตรอย่างเป็นทางการกับญี่ปุ่นในวันที่ 21 ธันวาคม ญี่ปุ่นรุกรานฮ่องกงในยุทธการที่ฮ่องกงในวันที่ 8 ธันวาคม และยอมแพ้ในวันที่ 25 ธันวาคม ในเดือนมกราคมมีการรุกรานพม่าและหมู่เกาะอินเดียตะวันออกของดัตช์ และการยึดมะนิลาและกัวลาลัมเปอร์
ความสำเร็จเบื้องต้นของญี่ปุ่น > มาลายาและสิงคโปร์

กองกำลังญี่ปุ่นเผชิญกับการต่อต้านอย่างหนักจากกองทัพน้อยที่ 3 ของกองทัพบกอินเดีย กองพลที่ 8 ของออสเตรเลีย และหน่วยทหารอังกฤษระหว่างยุทธการที่มาลายา แต่ความเหนือกว่าของญี่ปุ่นในด้านกำลังทางอากาศ รถถัง และยุทธวิธีทหารราบทำให้หน่วยทหารฝ่ายสัมพันธมิตรถอยกลับไป หลังจากถูกขับไล่ออกจากมาลายาในช่วงปลายเดือนมกราคม พ.ศ. 2485 กองกำลังฝ่ายสัมพันธมิตรในสิงคโปร์ภายใต้การบังคับบัญชาของ พลโท อาร์เธอร์ เพอร์ซิวาล ยอมจำนนต่อญี่ปุ่นในวันที่ 15 กุมภาพันธ์ พ.ศ. 2485 ทหารฝ่ายสัมพันธมิตรประมาณ 130,000 นาย กลายเป็นเชลยศึก การพ่ายแพ้ของสิงคโปร์ถือเป็นการยอมแพ้ครั้งใหญ่ที่สุดในประวัติศาสตร์การทหารของอังกฤษ
ความสำเร็จเบื้องต้นของญี่ปุ่น > การจู่โจมของญี่ปุ่นในมหาสมุทรอินเดีย

การโจมตีในมหาสมุทรอินเดียของญี่ปุ่นเป็นการโจมตีทางเรือโดยกองกำลังโจมตีเรือบรรทุกเครื่องบินเร็วของกองทัพเรือจักรวรรดิญี่ปุ่นตั้งแต่วันที่ 31 มีนาคมถึง 10 เมษายน พ.ศ. 2485 เพื่อโจมตีกองเรือและฐานทัพของฝ่ายสัมพันธมิตรในมหาสมุทรอินเดีย หลังจากที่กองกำลังของกองบัญชาการอเมริกา-บริเตน-ดัตช์-ออสเตรเลีย (ABDACOM) ถูกทำลายในการสู้รบรอบเกาะชวาในเดือนกุมภาพันธ์และมีนาคม ญี่ปุ่นก็เคลื่อนพลเข้าสู่มหาสมุทรอินเดียเพื่อทำลายอำนาจทางทะเลของอังกฤษที่นั่นและสนับสนุนการรุกรานพม่า การโจมตีนี้ประสบความสำเร็จเพียงบางส่วนเท่านั้น ไม่สามารถสร้างความเสียหายให้กับอำนาจทางทะเลของฝ่ายสัมพันธมิตรในมหาสมุทรอินเดีย แต่ก็บังคับให้กองเรืออังกฤษต้องย้ายจากบริติชซีลอนไปยังคิลินดินีที่โมมบาซาในเคนยา เนื่องจากไม่สามารถปกป้องที่จอดเรือที่อยู่ด้านหน้าจากการโจมตีของญี่ปุ่นได้ดีเพียงพอ ทัพเรือในมหาสมุทรอินเดียจึงค่อย ๆ ลดจำนวนลงเหลือเพียงกองกำลังคุ้มกันขบวนเรือเท่านั้น เนื่องจากภารกิจอื่น ๆ เรียกร้องให้มีเรือที่มีอำนาจการรบมากกว่า ตั้งแต่เดือนพฤษภาคม พ.ศ. 2485 ยังใช้ในการรุกรานมาดากัสการ์ ซึ่งเป็นปฏิบัติการที่มุ่งขัดขวางความพยายามใด ๆ ของญี่ปุ่นที่จะใช้ฐานทัพในดินแดนที่ฝรั่งเศสเขตวีชีควบคุม
ในปี พ.ศ. 2485 เมืองมัทราสถูกโจมตีโดยมิตซูบิชิ รูเฟ (รุ่นเครื่องบินทะเลของซีโร่) ซึ่งปฏิบัติการจากเรือบรรทุกเครื่องบินริวโจ ซึ่งทิ้งระเบิดลูกเดียวใกล้กับป้อมเซนต์จอร์จ ความเสียหายทางกายภาพนั้นไม่ร้ายแรงนัก แม้ว่าประชาชนจะตอบสนองต่อการโจมตีตามแผนและเมืองนี้ต้องอพยพพลเมืองเนื่องจากเกรงว่าญี่ปุ่นจะโจมตีและรุกรานในภายหลัง ครอบครัวที่ร่ำรวยจำนวนมากจากมัทราสได้ย้ายไปยังสถานีบนภูเขาอย่างถาวรด้วยความหวาดกลัว
นอกจากนี้ ในปี พ.ศ. 2485 เพื่อเตรียมพร้อมสำหรับการรุกรานอินเดียของญี่ปุ่น อังกฤษได้เริ่มปรับปรุงถนนโคไดคานัล-มุนนาร์เพื่อให้ใช้งานเป็นเส้นทางอพยพจากโคไดคานัลไปตามสันเขาปาลานีทางตอนใต้ไปยังท็อปสเตชันได้สะดวกขึ้น จากนั้นถนนที่มีอยู่ก็ต่อเนื่องไปยังมุนนาร์และลงไปยังโคชิน ซึ่งมีเรือของอังกฤษจะพร้อมสำหรับการอพยพออกจากอินเดีย
ความสำเร็จเบื้องต้นของญี่ปุ่น > การยึดครองหมู่เกาะอันดามันและนิโคบาร์ของญี่ปุ่น

หมู่เกาะอันดามันและนิโคบาร์ (8,293 ตารางกิโลเมตร บน 139 เกาะ) เป็นกลุ่มเกาะที่ตั้งอยู่ในอ่าวเบงกอล ห่างจากโกลกาตา (ในสมัยนั้นเรียกว่ากัลกัตตา) ประมาณ 780 ไมล์ ห่างจากเจนไน (ในสมัยนั้นเรียกว่ามัทราส) 740 ไมล์ และห่างจากแหลมนาร์กิสในพม่า 120 ไมล์ เมื่อวันที่ 23 มีนาคม พ.ศ. 2485 กองกำลังรุกรานของญี่ปุ่นได้ยึดครองหมู่เกาะและยึดครองจนกระทั่งสงครามสิ้นสุดลง
เมื่อวันที่ 29 ธันวาคม พ.ศ. 2486 การควบคุมทางการเมืองของหมู่เกาะนี้ได้ถูกส่งต่อไปยังรัฐบาลอาซาด ฮินด์ ของสุภาษ จันทระ โพส ในเชิงทฤษฎี โพสไปเยือนพอร์ตแบลร์เพื่อชูธงไตรรงค์ของกองทัพแห่งชาติอินเดีย หลังจากที่โพสจากไป ญี่ปุ่นยังคงควบคุมหมู่เกาะอันดามันได้อย่างมีประสิทธิผล และอำนาจอธิปไตยของ Arzi Hukumat-e Hind นั้นเป็นเพียงเรื่องสมมติเท่านั้น หมู่เกาะนี้ถูกเปลี่ยนชื่อเป็น "ชาฮีด Shaheed" และ "สวราช Swaraj" ซึ่งหมายถึง "ผู้พลีชีพ" และ "การปกครองตนเอง" ตามลำดับ โพสได้จัดให้หมู่เกาะอยู่ภายใต้การปกครองของพันโท เอ.ดี. โลกานาธาน และมีส่วนเกี่ยวข้องกับการบริหารดินแดนเพียงเล็กน้อย
การทัพพม่า

การล่าถอยของกองทัพน้อยพม่า
การก่อตั้งกองทัพที่ 14 ของอังกฤษ (กองทัพที่ถูกลืม Forgotten Army)
การทัพยะไข่ (การทัพอาระกัน)
การโจมตีของญี่ปุ่นต่ออินเดีย
การรุกโต้ตอบของฝ่ายสัมพันธมิตร
เส้นทางสู่ย่างกุ้ง
พลจัตวา ออร์ด วิงเกต และ ชินดิตส์
การทัพพม่า > กองกำลังสหรัฐในภาคพื้นจีน พม่า อินเดีย

กองบัญชาการพื้นที่รบภาคเหนือ (Northern Combat Area Command, NCAC)
ฟลายอิงไทเกอส์ (Flying Tigers)
ทัพอากาศที่ 14
ทัพอากาศที่ 10
ทัพอากาศที่ 20 (ปฏิบัติการแมทเทอร์ฮอร์น)
การขนส่งทางอากาศของฝ่ายสัมพันธมิตรจากอินเดียเข้าสู่จีนผ่านฮัมป์
ถนนเลโด
เมอร์ริลส์ มารอเดอร์ส
ความพยายามด้านการขนส่งที่สำคัญอย่างหนึ่งของสงครามก็คือ "การบินข้ามเทือกเขาหิมาลัย" และการสร้างถนนเลโด จากอินเดียไปยังจีนเพื่อทดแทนถนนพม่า
สงครามทางอากาศในเอเชียตะวันออกเฉียงใต้

ทัพอากาศตะวันออกไกล
กองทัพอากาศยุทธวิธีที่ 3
การทิ้งระเบิดในเอเชียตะวันออกเฉียงใต้ (พ.ศ. 2487–2488)
เกียรติยศการรบของกองทัพอากาศสหราชอาณาจักร:
ซีลอน พ.ศ. 2485
คุณสมบัติ: สำหรับการปฏิบัติการต่อต้านอากาศยานและหน่วยเรือของญี่ปุ่นโดยฝูงบินที่ประจำการอยู่ในซีลอนระหว่างการโจมตีของญี่ปุ่นในเดือนเมษายน พ.ศ. 2485
พม่า พ.ศ. 2487–2488
คุณสมบัติ: สำหรับการปฏิบัติการระหว่างการรุกคืบของกองทัพที่ 14 จากเมืองอิมพาลไปยังย่างกุ้ง การโจมตีสะเทินน้ำสะเทินบกที่ชายฝั่ง และการสู้รบที่พะโคโยมัส ระหว่างเดือนสิงหาคม พ.ศ. 2487 ถึงเดือนสิงหาคม พ.ศ. 2488
การทัพทางเรือมหาสมุทรอินเดีย พ.ศ. 2485–2488

ความสำเร็จในช่วงแรก ๆ ได้มาจากการทิ้งทุ่นระเบิดและการทำสงครามใต้น้ำ ความสามารถในการกวาดทุ่นระเบิดของญี่ปุ่นนั้นย่ำแย่มาก และเมื่อต้องเผชิญกับทุ่นระเบิดประเภทใหม่ พวกเขาก็ปรับตัวไม่ทัน เรือเดินทะเลของญี่ปุ่นถูกขับไล่จากชายฝั่งพม่าโดยใช้การสงครามประเภทนี้ เรือดำน้ำของอังกฤษที่ประจำการอยู่ในศรีลังกาของอังกฤษปฏิบัติการต่อต้านเรือเดินทะเลของญี่ปุ่น
เห็นได้ชัดว่าสงครามในยุโรปกำลังจะสิ้นสุดลง กองกำลังอังกฤษจำนวนมากจึงถูกส่งไปที่มหาสมุทรอินเดียอีกครั้ง หลังจากการทำลายกองเรือเยอรมันในช่วงปลายปี พ.ศ. 2486 และต้นปี พ.ศ. 2487 กองกำลังจากทัพเรือบ้านก็ได้รับการปล่อยออกมา และความสำเร็จของปฏิบัติการโอเวอร์ลอร์ดในเดือนมิถุนายนทำให้สามารถส่งเรือได้มากขึ้น รวมถึงเรือโจมตีสะเทินน้ำสะเทินบกด้วย
ในช่วงปลายปี พ.ศ. 2487 เมื่อเรือบรรทุกเครื่องบินของอังกฤษเข้ามาในพื้นที่มากขึ้น จึงมีการโจมตีเป้าหมายที่เป็นแหล่งน้ำมันในสุมาตราหลายครั้ง เช่น ปฏิบัติการเมอริเดียน ยูเอสเอส ซาราโทกา ได้รับการยืมมาเพื่อโจมตีครั้งแรกโดยสหรัฐ สถานีน้ำมันแห่งนั้นได้รับความเสียหายอย่างหนักจากการโจมตี ส่งผลให้การขาดแคลนเชื้อเพลิงของญี่ปุ่นรุนแรงขึ้นเนื่องจากการปิดล้อมของอเมริกา การโจมตีครั้งสุดท้ายเกิดขึ้นในขณะที่เรือบรรทุกเครื่องบินกำลังมุ่งหน้าไปยังซิดนีย์เพื่อเข้าร่วมทัพเรือแปซิฟิกของสหราชอาณาจักร
หลังจากกองกำลังรบหลักออกไปแล้ว มหาสมุทรอินเดียก็เหลือเพียงเรือบรรทุกเครื่องบินคุ้มกันและเรือรบรุ่นเก่าเป็นเสาหลักของทัพเรือ อย่างไรก็ตาม ในช่วงหลายเดือนดังกล่าว มีการเปิดปฏิบัติการสำคัญเพื่อยึดพม่ากลับคืนมา รวมถึงการขึ้นบกที่รามรีและอักยับและใกล้ย่างกุ้ง
โครงสร้างการบังคับบัญชา > โครงสร้างการบังคับบัญชาญี่ปุ่น

หน่วยกองทัพบกจักรวรรดิญี่ปุ่นที่ควบคุมหน่วยทหารบกและอากาศทั้งหมดในเอเชียตะวันออกเฉียงใต้และแปซิฟิกตะวันตกเฉียงใต้ คือกองทัพรบนอกประเทศภาคใต้ซึ่งมีกองบัญชาการในไซง่อน อินโดจีน อยู่ภายใต้การบังคับบัญชาของนายพลเคานต์ ฮิซาอิจิ เตราอุจิ ซึ่งทำหน้าที่บังคับบัญชาตั้งแต่ปี พ.ศ. 2484 ถึง 2488 ญี่ปุ่นยังได้ส่งกองกำลังทะเลใต้ ซึ่งเป็นกองกำลังผสมระหว่างกองทัพบกและกองกำลังพิเศษยกพลขึ้นบกทางเรือ กองกำลังภาคสนามหลักของกองทัพภาคใต้ ได้แก่ กองทัพที่ 14 กองทัพที่ 15 กองทัพที่ 16 และกองทัพที่ 25 ซึ่งประกอบด้วยกองพลทหารราบ 11 กองพล กองพลน้อยทหารราบอิสระ 6 กองพลน้อย และกรมรถถัง 6 กองพล รวมถึงกองปืนใหญ่และกองกำลังสนับสนุน ญี่ปุ่นใช้ทหารราบจักรยานอย่างกว้างขวาง ซึ่งทำให้สามารถเคลื่อนที่ได้อย่างรวดเร็วในระยะทางไกล
ดูเพิ่ม

กองทัพแห่งชาติพม่า
กองทัพพายัพของไทย
กองกำลังปลดปล่อยเอกราชแห่งเกาหลี
สงครามจีน–ญี่ปุ่นครั้งที่สอง
กองทัพคันโต
บรรณานุกรม

Bayly, Christopher; Harper, Tim (2007). Forgotten Wars: Freedom and Revolution in Southeast Asia. Belknap Press. ISBN 978-0-674-02153-2.
Bayly, Christopher; Harper, Tim (2005). Forgotten Armies: The Fall of British Asia, 1941–1945. Belknap Press. ISBN 9780674017481.
Drea, Edward J. (1998). In the Service of the Emperor: Essays on the Imperial Japanese Army. Nebraska: University of Nebraska Press. ISBN 0-8032-1708-0.
Kirby, Maj-Gen S. Woodburn (1958). History of the Second World War, United Kingdom Military Series: The War Against Japan Vol II, India's Most Dangerous Hour. London: HM Stationery Office (Uckfield: Naval & Military). ISBN 1-845740-61-0. [2004]
Jon Latimer, Burma: The Forgotten War, London: John Murray, 2004. ISBN 978-0-7195-6576-2
Mead, Richard (2007). Churchill's Lions: A Biographical guide to the Key British Generals of World War II. Stroud: Spellmount. ISBN 978-1-86227-431-0.
Seki, Eiji. (2006). Mrs. Ferguson's Tea-Set, Japan and the Second World War: The Global Consequences Following Germany's Sinking of the SS Automedon in 1940. London: Global Oriental. ISBN 978-1-905246-28-1 (cloth) [reprinted by University of Hawaii Press, Honolulu, 2007 – previously announced as Sinking of the SS Automedon and the Role of the Japanese Navy: A New Interpretation เก็บถาวร 3 มิถุนายน 2008 ที่ เวย์แบ็กแมชชีน.]
William Slim, Defeat Into Victory, London: Cassell, 1956.
Huff, Gregg (2020). World War II and Southeast Asia: Economy and Society under Japanese Occupation. Cambridge University Press. ISBN 9781316162934.
แหล่งข้อมูลอื่น

Parliamentary Debates, "House of Commons Official Report, Jan. 27, 1942". on the Far Eastern theatre and A.B.D.A
STRATEGIC PLANNING FOR COALITION WARFARE 1941–1942: Chapter VI: ARMY DEPLOYMENT AND THE WAR AGAINST JAPAN December 1941 – March 1942
National Army Museum
BBC Article on the Burma Campaign
Forgotten Warriors: China-Burma-India
The 20th Indian Infantry Division search for Japanese in Prome, Burma, 3 May 1945.
ระบบสืบพันธุ์ของมนุษย์

แผนภาพแสดงระบบสืบพันธุ์เพศหญิงของมนุษย์
แผนภาพแสดงระบบสืบพันธุ์เพศชายของมนุษย์
อวัยวะสำคัญของระบบสืบพันธุ์ของมนุษย์ อาทิ อวัยวะเพศภายนอก (องคชาตและช่องสังวาส) และอวัยวะภายในจำนวนมากได้แก่ต่อมเพศซึ่งผลิตเซลล์สืบพันธุ์ (อัณฑะและรังไข่) โรคในระบบสืบพันธุ์ของมนุษย์ซึ่งมักจะเป็นโรคติดต่อทางเพศสัมพันธ์นั้นพบได้บ่อยและแพร่กระจายอย่างกว้างขวาง
โดยทั่วไป สัตว์มีแกนสันหลังชนิดอื่นๆ มีระบบสืบพันธุ์ที่ประกอบด้วยต่อมเพศ ท่อและรูเปิดคล้ายคลึงกับมนุษย์ แต่ก็มีความหลากหลายทางกายภาพอันเกิดจากการปรับตัวในสัตว์มีแกนสันหลังทุกกลุ่ม
ระบบสืบพันธุ์ของมนุษย์

การสืบพันธุ์ของมนุษย์เกิดขึ้นแบบปฏิสนธิภายในโดยการร่วมเพศ ในกระบวนการดังกล่าวองคชาตของเพศชายจะสอดใส่ในช่องคลอดของเพศหญิงจนกระทั่งเพศชายหลั่งน้ำอสุจิซึ่งประกอบด้วยอสุจิประมาณ 70 ล้านตัวเข้าไปในช่องคลอดของเพศหญิง อสุจิซึ่งเป็นเซลล์สืบพันธุ์เพศชายจำนวนมากจะเคลื่อนที่ผ่านช่องคลอดและปากมดลูกเข้าไปในมดลูกหรือท่อนำไข่เพื่อปฏิสนธิกับไข่ หลังการปฏิสนธิและฝังตัวจะเกิดการตั้งครรภ์ของทารกในครรภ์ขึ้นภายในมดลูกของเพศหญิงซึ่งใช้เวลาประมาณ 9 เดือน การตั้งครรภ์จะสิ้นสุดลงเมื่อทารกคลอด การคลอดนั้นต้องอาศัยการบีบตัวของกล้ามเนื้อมดลูก การเปิดออกของปากมดลูก แล้วทารกจึงจะผ่านออกมาทางช่องคลอดได้ ทารกนั้นจะไม่สามารถช่วยเหลือตัวเองได้และต้องอาศัยการดูแลจากผู้ปกครองเป็นเวลาหลายปี หนึ่งในการดูแลดังกล่าวคือการเลี้ยงลูกด้วยนมแม่ซึ่งต้องอาศัยต่อมน้ำนมที่อยู่ภายในเต้านมของเพศหญิง
ในมนุษย์มีการเจริญและพัฒนาของระบบสืบพันธุ์อย่างมากมาย นอกเหนือจากการเปลี่ยนแปลงในเกือบทุกอวัยวะในระบบสืบพันธุ์แล้วนั้น ยังพบการเปลี่ยนแปลงอีกในลักษณะเฉพาะทางเพศขั้นทุติยภูมิ (secondary sexual characteristics)